বাঁকুড়া সদর মহকুমা
বাঁকুড়া সদর মহকুমা হল ভারতের পশ্চিমবঙ্গ রাজ্যের বাঁকুড়া জেলার একটি প্রশাসনিক বিভাগ। বাঁকুড়া পৌরসভা ও আটটি সমষ্টি উন্নয়ন ব্লক (বাঁকুড়া ১, বাঁকুড়া ২, বড়জোড়া, ছাতনা, গঙ্গাজলঘাটি, মেজিয়া ও শালতোড়া) নিয়ে এই মহকুমাটি গঠিত। এই আটটি সমষ্টি উন্নয়নের অধীনে দু’টি জনগণনাশহর (বড়জোড়া ও বেলিয়াতোড়) এবং ৭৫টি গ্রাম পঞ্চায়েত রয়েছে। বাঁকুড়া সদর মহকুমা একটি ঘন জনবসতিপূর্ণ মহকুমা। এই মহকুমার জনঘনত্বের হার প্রতি বর্গকিলোমিটারে ৫৫৪ জন। জেলার মোট জনসংখ্যার ৪০.১ শতাংশ এই মহকুমার অধিবাসী।